Letter from Archelaos to Kriton
Material: papyrus
Place: Alexandria
Categories: Brief (privat)
Archelaos an Kriton
Sendung
Schiff
Reise
Ἀρχέλαος Κρίτωνι 
χαίρειν. χρέαν 
ἔχομεν κεραιῶν 
δύο  πηχῶν μ 
ἀνὰ π κ καὶ σκάφης τρισ
κάλμου. πρὸς Διὸς 
οὖν καὶ θεῶν μὴ ὀ
κνήσῃς διελθὼν εἰς 
ἐμπόριον καὶ ἀγορά
σας, οὐθὲν γὰρ ἄλλο 
ἡμᾶς ἐπικωλύει, 
ἵνα μὴ ὑστερήσωμεν 
τῆς ἐργασίας. τὰς δὲ 
τιμὰς τούτων λαβὲ 
παρὰ Ἀπολλοφάνους. 
τὸ γύναιον ἐπίτοκον 
ὂν καταλέλοιπα ὁρῶν 
ἀναγκαίαν οὖσαν τὴν 
ἀποδημίαν. καλῶς 
οὖν ποήσεις ἀποστέλ
λων πρὸς αὐτοὺς ἐπι
μελῶς, ἐάν τινος 
χρέ
αν ἔχωσιν, καὶ ποιῶν 
αὐτοῖς. ἐὰν δὲ καὶ ἐν 
δυνάτωι ἦι, ἀγόρασον 
παρὰ Χαρμίδου ἐλαίου 
χόας ἓξ  καὶ δὸς αὐτοῖς· 
φασὶ γὰρ αὐτὸν πωλεῖν. 
[ἔ]ρρωσο.
Κρίτωνι.